Burjarunners continua imparable en totes les competicions esportives
2025-07-24

Ni les inclemències meteorològiques poden amb l’ànim, les ganes de córrer i la força de les corredores i els corredors de Burjarunners. El Club burjassoter continua collint èxits esportius en totes les carreres en les quals participa.

Així, en Mamova, Seve Toral Navarrés i Antonio Moraleda van acabar com a primers de la general masculina per relleus, i Marian Huerta i Loles Rojas, segones de la general femenina per relleus.

En la Carrera de les empreses valencianes, la corredora Soraya Zamarreño va acabar com a segona de la general i, en la II Moriscos Trail, Eli Ríos va tornar a trencar cinta quedant primera de la general femenina. Per part seua, Nacho Romero quedava tercer de la categoria promesa a la “Quart de Marató Sueca”.

El Club també va estar present en la Marató Vies Verdes corrent les distàncies de 10K i Mitjana Marató.